Han ñemoñanga

Han ñemoñanga (Chinañe'ẽ ymaguare: 漢朝 *n̥ˤar-s traw, ha ko'ãgagua: 汉朝 Hàncháo) ha'e akue Chína mburuvi ñemoñanga mokõiha. Oñepyrũ amo ary 206 Kirito mboyve ha opa ary 220 Kirito rire. Ko ára pukukue oisãmbyhykuévo umi Han ñemoñangagua ojehechakuaa imba'ehetahague Chína rembiasakuépe, hembieja imba'eguasuitéva ha ko ára peve ojehecha Chína arandupýpe ha avano'õme. Ko ñemoñangágui ou ava aty tuichavéva réra Chína retãme, umi Chinagua Han.

Oisãmbyhykuévo ko ñemoñanga, Chína oikepa Konfúsio rapépe ha iñakãrapu'ã porãite hetaháicha: ñemitỹ, tembiapoporã, ñemu, oñembohetave tapichakuéra ha ohupyty hetakue amo 50 sua, tetã rembiapo oñemohenda hekoitépe ha heta ambuéva. Upe aja, Chína mburuvi ipu'akave arandupy ha ñesãmbyhy ñemyasãime umi yvýpe ko'ãga jahero Vienã, Mongólia ha Koréa. Oñemyasãivo kuarahyreike gotyo, omopyenda ko mburuvi pe Aopo'i Rape, ombojoajúva chupekuéra umi Eurásia retã ambuévare. Mbeguekatúpe Chínagui oiko upe aja tetã poguasu tuichavéva ko yvy ape ári. Konfúsio rape oiko mburuvi remimo'ã tee ramo. Jepémo oheja hikuái pe legalismo (Qin ñemoñanga remimo'ã tee he'íva oñesãmbyhy va'erã tetã tekome'ẽnte rehe ha jerovia'ỹre) umi tetã remimoĩmbyre legalista opyta gueteri tetã ñesãmbyhy pyendápe.

Pe marandeko hesa'ỹijohára herakuã porãvéva Chína rembiasápe, Sima Qian, heñói niko oisãmbyhykuévo Han ñemoñanga. Heta avei umi mba'e pyahu oñemboypýva oiko aja ko ñemoñanga, techapyrãme kuatia, oñemoheñói va'ekue upe aja.

Ho'a rire umi Han, oñepyrũ pe ára pukukue isarambipáva ojekuaáva Mbohapy Tavetã ramo.

 Mandu'apy 

Ñemohenda:Chína rembiasakue